**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O DOLOČITVI CEN PROGRAMOV V VRTCU PRI OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* 31. člen Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21)
* 20. člen Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je na Občino Renče-Vogrsko dne 9. 6. 2021 vložila »Predlog cene programov vrtca v Vrtcu pri OŠ Renče za šolsko leto 2021/2022. Predlogu je kot Priloga 5 k že poslanemu predlogu sistemizacije delovnih mest v vrtcu za šolsko leto 2021/22 priložen tudi predlog za soglasje k ugodnejšemu normativu za računovodsko administrativne delavce.

Strokovna občinska služba je zavod zaradi nejasne obrazložitve, ki se nanaša na dodatno zaposlitev knjigovodje v deležu 0,50 na podlagi soglasja k ugodnejšemu normativu za računovodsko administrativne delavce pozvan k podaji dodatnih pojasnil. Zavod je dodatna pojasnila o tem soglasju in tej zaposlitvi podal dne 14. 6. in podajo soglasja utemeljil z določili 38. člena Pravilnika o normativih za opravljanje dejavnosti predšolske vzgoje (pojasnilo v prilogi).

*RAZLOGI ZA SPREJETJE SKLEPA:*

19. člen Pravilnika o metodologiji za oblikovanje cen programov v vrtcih, ki izvajajo javno službo, določa, da je potrebno cene za programe v vrtcih zaradi sprememb sistematizacije ter količnikov plač delavcev v vrtcih ter sprememb drugih materialnih stroškov uskladiti 1x letno, 20. člen pa, da sklep o določitvi cene sprejme lokalna skupnost.

*OCENA STANJA:*

**1. Oblikovanje cen programov vrtca**

Računovodska služba OŠ Renče je na podlagi Pravilnika o metodologiji za oblikovanje cen programov v vrtcih, ki izvajajo javno službo, po predpisani metodologiji glede na novo sistematizacijo, spremenjenega števila in starostne strukture otrok v vrtcu pripravila štiri predloge cen programov, in sicer:

1. Predlog cene na podlagi upoštevanja fleksibilnega normativa
2. Predlog cene na podlagi upoštevanja fleksibilnega normativa z ugodnejšim normativom (na podlagi predloga za soglasje k ugodnejšemu normativu za računovodsko administrativne delavce
3. Predlog cene na podlagi upoštevanja delnega fleksibilnega normativa
4. Predlog cene na podlagi upoštevanja delnega fleksibilnega normativa z ugodnejšim normativom (na podlagi predloga za soglasje k ugodnejšemu normativu za računovodsko administrativne delavce)

V vseh predlogih je bila upoštevana plača novo sistemizirane zaposlitve na delovnem mestu »Računalnikar« v obsegu 0,3, za katero je Odbor za družbene dejavnosti predlagal, da se ne poda soglasja k sistemizaciji.

V tabelah niso točno opredeljeni vsi elementi stroškovne kalkulacije (npr. odpravnina je nekaterih izračunih navedena, v nekaterih pa ne, ravno tako jubilejne nagrade).

**2. Soglasje k ugodnejšemu normativu za računovodsko administrativne delavce**

38. člen Pravilnika o normativih za opravljanje dejavnosti predšolske vzgoje določa, da »*ugodnejši normativ za pomočnika ravnatelja in* *računovodsko-administrativne delavce, kot ga določa ta pravilnik ter druge ugodnejše izjeme zaradi posebnih delovnih razmer odobri, na podlagi vloge vrtca, občina, ustanoviteljica vrtca. Nižji oziroma ugodnejši normativi se upoštevajo pri določanju cene programa*«. Zavod je na podlagi tega določila utemeljil dodatno zaposlitev knjigovodje v obsegu 50 % z dodatno obrazložitvijo, da spremenjene razmere in količine dela dodatno bremenijo računovodsko-administrativne delavce.

Ta zaposlitev ni bila všteta v predlog za podajo soglasja k skupni sistemizaciji z dne 25. 5. niti ni bila podana nova tabela z novim izračunom skupne sistemizacije, čeprav je vloga označena kot priloga 5 k tej vlogi.

Iz predloga za podajo soglasja k skupni sistemizaciji z dne 25. 5. je razvidno, da se v vrtcu sistemizira 0,533 Knjigovodje V in 0,533 Administratorja 6, torej toliko, kot določajo predpisani normativi.

Odbor za družbene dejavnosti je vlogo s predlogi cen programov vrtca in predlogom za soglasje k ugodnejšemu normativu za računovodsko administrativne delavce in s tem k zaposlitvi dodatne 50 % knjigovodje obravnaval na svoji 18. seji dne 14. 6. in sprejel sklepe, s katerimi predlaga Občinskemu svetu, da:

* Ne poda soglasja k ceni programov vrtca, saj namreč vsi predlogi vsebujejo plačo za zaposlitev 03 računalnikarja, za katerega je predlagano, da da se ne poda soglasja k zaposlitvi.
* Ne poda soglasja k ugodnejšemu normativu za računovodsko administrativne delavce oz. dodatni zaposlitvi knjigovodje v obsegu 50 %, saj ta zaposlitev ni bila upoštevana v predlogu za podajo soglasja k sistemizaciji.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k ceni za vrtec.

*FINANČNE IN DRUGE POSLEDICE:*

V primeru, ko se ne sprejme nove cene, veljajo sedaj veljavne cene do sprejema novega sklepa o novih cenah.

Pripravila:

Vladka Gal Janeš

Višja svetovalka I za negospodarske dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 31. člena Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21), 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Ekonomske cene programov vrtca v OŠ Lucijana Bratkoviča Bratuša Renče se ne spremenijo in do izdaje novega sklepa znašajo:

|  |  |
| --- | --- |
| **Naziv programa** | **Cena programa** |
| Prvo starostno obdobje | 532,00 |
| Drugo starostno obdobje | 373,00 |
| Kombinirani oddelek | 425,00 |

Stroški živil v višini 41,80 EUR v celodnevnih programih so izračunani na 22 obračunskih dni. V celodnevnih programih se za pravočasno odjavljeno celodnevno odsotnost otroka stroške živil odbija v višini 1,90 EUR na dan. Stroški živil se za starše in občino odbijejo v deležu, kot je določeno z Odločbo o določitvi znižanega plačila za program vrtca.

2.

Ta sklep prične veljati naslednji dan po objavi v Uradnih objavah v Občinskem glasilu, uporablja pa se od 1. 9. 2021 dalje.

Tarik Žigon

ŽUPAN

Številka:

Bukovica,